ANAN เตรียมตั้ง 2 บ.ย่อย หวังรองรับโครงการอสังหาฯในอนาคต
ANAN เตรียมตั้ง 2 บริษัทย่อย “เอดีซี-เจวี5”และ “เอดีซี-เจวี6” โดยมีทุนจดทะเบียนแห่งละ 1 แสนบาท เพื่อรองรับการพัฒนาโครงการอสังหาริมทรัพย์ในอนาคต
20 ก.ย. 2559

บริษัท อนันดา ดีเวลลอปเม้นท์ จำกัด (มหาชน) หรือ ANAN แจ้งว่าที่ประชุมคณะกรรมการบริษัทวานนี้ (19 ก.ย.) มีมติอนุมัติการจัดตั้งบริษัทย่อย 2 บริษัท เพื่อรองรับการพัฒนาโครงการอสังหาริมทรัพย์ในอนาคต ได้แก่ บริษัท เอดีซี-เจวี5 จำกัด และบริษัท เอดีซี-เจวี6 จำกัด เพื่อประกอบธุรกิจพัฒนาอสังหาริมทรัพย์ โดยมีทุนจดทะเบียนแห่งละ 1 แสนบาท ขณะที่บริษัทจะถือหุ้น 99.70%